**נספח 2ב' – חוזה המכרז**

**הסכם למתן שירותים**

**שנערך ונחתם בתל אביב ביום \_\_ לחודש \_\_ שנת 2020**

בין:

**מועצה לשימור אתרי מורשת בישראל (ע"ר 580330058)**

(להלן: "**המזמין**")

מצד אחד

לבין:

**\_\_\_\_\_\_\_\_\_\_\_\_\_\_\_\_\_\_\_\_\_**

מ\_\_\_\_\_\_\_\_\_\_\_\_\_\_

 (להלן: "**הקבלן"** )

מצד שני

**הואיל**: והמזמין הינו תאגיד (ע"ר) המנהל את הפרוייקט (כהגדרתו להלן);

**והואיל**: והמזמין מעוניין בקבלת שירותי קבלנות המתוארות בחוזה זה והכל בהתאם לתנאים המפורטים במכרז, וכל שאר ההתחייבויות הכרוכות בכך (להלן: "השירותים" ו/או "העבודה");

**והואיל**: והמזמין הזמין באמצעות מכרז הצעות לביצוע העבודה והקבלן הגיש הצעה לביצוע העבודה וועדת המכרזים של המזמין בהחלטתה מיום \_\_\_\_\_ קבעה כי הצעת הקבלן היא ההצעה הזוכה וכי העבודה תמסר לקבלן;

**והואיל**: והמזמין מעוניין למסור לקבלן את ביצוע בעבודות והקבלן מעונין לקבל על עצמו את ביצוע העבודות כמפורט במסמכי המכרז ובהסכם זה להלן;

**לפיכך הוסכם והותנה בין הצדדים כדלקמן:**

1. **מבוא ונספחים:**
	1. המבוא להסכם זה על הצהרות הצדדים בו הינו חלק בלתי נפרד ממנו.
	2. **נספח 1א' – פרוגרמה לפרויקט וקונספט עקרוני**

 **נספח 1ב' – לו"ז ושלבים לביצוע העבודות**

 **נספח 1ג' – התמורה ולוח התשלומים**

 **נספח 1ד' – צוות המקצועי של הקבלן ורשימת אנשי מקצוע חיצונים המעורבים בפרוייקט**

 **נספח 1ה' – הוראות נגישות.**

 **נספח 1ו' – מלוא מסמכי המכרז**

1. **הגדרות:**

**"המכרז" –** מכרז מס' 201 מיום \_\_\_\_\_\_\_\_\_

**"המגרש או המיתחם"** - כלל המגרשים והאתרים הרלוונטים לפרוייקט;

**"הפרוייקט"** - עבודות קבלנות בפרוייקט בית המייסדים בשדרות.

**"האתר**" - מקום ביצוע הפרוייקט.

**"המנהל"** - מי שנתמנה לתפקיד זה ע"י המזמין או מי שהורשה בכתב על ידו לעניין הסכם זה או כל חלק ממנו, בין מראש ובין בדיעבד.

**"הקבלן" -** מי שנמסר לו מטעם המזמין ביצוע הפרוייקט או כל חלק ממנו, לרבות קבלני משנה.

**"יועץ"** - מי שנתמנה ע"י המזמין או על ידי הקבלן לתפקיד זה בתחום התמחותו.

1. **הצהרות והתחייבויות המזמין:**

המזמין מצהיר ומתחייב כדלקמן:

* 1. למיטב ידיעתו, אין כל מניעה חוקית או אחרת מצידו להתקשרות עם הקבלן בהסכם זה.
	2. מר אלעד בצלאלי הינו הנציג מטעמו של המזמין אשר ישמש כאיש הקשר בינו לבין הקבלן ואשר יהיה מוסמך לקבל כל החלטה מטעם המזמין במהלך מתן השירותים מטעם הקבלן (להלן ולעיל: "**נציג המזמין**"). המזמין רשאי לשנות את זהות הנציג כאמור, בכל עת, על פי שיקול דעתו ובכפוף למתן הודעה בכתב לקבלן 7 ימים טרם למועד השינוי.
	3. המזמין יישא באופן בלעדי בהוצאותיו של נציג המזמין.
	4. המזמין נתן לקבלן בכתב את כל ההסברים והמידע לגבי מקום מתן השירות ולגבי כל עניין העלול להשפיע על מתן השירות ועל התמורה, וישתף פעולה עם הקבלן על מנת לאפשר ולסייע לו ליתן את שירותיו.
	5. המזמין מוסר לקבלן והקבלן מקבל על עצמו את כל עבודות התכנון ובכלל זה עבודות התכנון הקבלןי ועבודות תכנון הפתוח (להלן: עבודות התכנון), כמפורט בהסכם זה.
	6. המזמין ישלם לקבלן את התמורה כמפורט בנספח 1ג' ולפי השלבים המפורטים בו. ברור למזמין שהמשך העבודות בכל שלב כמפורט בנספח 1ב' יהיה בתנאי שישולמו לקבלן התשלומים בגין השלבים שהסתיימו כמפורט בנספח גד'. וכי המזמין רשאי להפסיק את העבודה בכל עת ולשלם רק עבור העבודה אשר בוצעה בפועל.
	7. נציג המזמין, או אדם אחר שימונה על ידי המזמין, יבצע את הפיקוח על עבודתו של הקבלן.
1. **הצהרות והתחייבויות הקבלן:**
	1. הקבלן יבצע את העבודות כמפורט בנספחים 1א' – 1ב, כנגד קבלת התמורה מהמזמין לפי לוח התשלומים כמפורט בנספח 1ד'. מובהר שהתכניות המפורטות בנספח 1א' הן תוכניות עקרוניות וכלליות בלבד והקבלן ידרש לתת את השירות באופן עצמאי ובהתאם להנחיות המזמין.
	2. מובהר ומוסכם כי ייתכנו שינויים תוך כדי ביצוע הפרוייקט, בהתאם לשיקול דעתו של המזמין, ועל הקבלן לבצע את השינויים לאחר קבלת ההנחיות מנציג המזמין.
	3. ברור לקבלן שהתשלומים כמפורט בנספח גד' ישולמו רק לאחר סיום השלב הרלבנטי כמפורט בנספח 1ג' ובכפוף לכך שנציג המזמין יאשר בכתב את סיומו של השלב הרלבנטי מתוך שלבי הביצוע כמפורט בנספח 1ג.
	4. ידוע לקבלן כי המכרז ותנאיו והצעת הקבלן על שלביה הינן חלק בלתי נפרד מהסכם זה ומחייבים אלא אם כן שונו במפורש בהסכם זה על נספחיו, השלמת המסמכים הנדרשים בהתאם למכרז, המצורף כנספח 1ו' להסכם זה הינו תנאי למימוש זכייתו ולחתימת ההסכם.
	5. הקבלן ימסור למזמין אישור ניכוי מס במקור ואישור ניהול ספרים. כנגד כל תשלום, ינפיק הקבלן למזמין חשבונית מס כדין.
	6. הקבלן הוא בעל נסיון, יכולת ומומחיות בביצוע עבודות מסוג והיקף העבודות נשוא הסכם זה.
	7. אין כל מניעה חוקית או אחרת מצידו, להתקשרות עם המזמין בהסכם זה.
	8. יש לקבלן את היכולת, הכישרון, הידע, המומחיות, המיומנות והניסיון הדרושים לצורך ביצוע העבודות.
	9. הקבלן מאשר כי הוא ביקר באתר הפרויקט, ובחן את כל התנאים הנתונים והנסיבות הקשורים בביצוע העבודות טרם להתקשרותו בהסכם זה.
	10. כן מאשר הקבלן כי ביקר באתר, בדק את כל התוכניות והמסמכים הנוגעים אליו, עיין בתב"ע הרלוונטיות, ערך בירורים מוקדמים בקשר לפרוייקט ובדק את התכנון הסביבתי. ובהתאם לבדיקותיו הוא מכיר את הפרוייקט וסביבתו, את דרישות המזמין והנחיותיו בקשר לפרוייקט וכן את כל הפרטים והתנאים הדרושים לשם מתן השירותים ובכלל זה הנהלים, התקנים והתקנות החלים על נושא התכנון וכל דבר שעשוי להשפיע על עבודות התכנון וכי הוא בעל הכישורים להוציא לפועל את התחייבויותיו על פי הוראות הסכם זה.
	11. הקבלן מצהיר כי הינו מעסיק מהנדסים וקבלנים רשומים בהתאם לדרישות החוק והינו בעל הידע, הניסיון והרמה המקצועית הנאותים, הכישורים והמומחיות הדרושים לצורך בצוע עבודות התכנון.
	12. מר \_\_\_\_\_\_\_\_\_\_\_\_\_\_\_\_\_\_\_\_\_\_ יהיה הנציג מטעמו של הקבלן אשר ישמש כאיש הקשר בינו לבין המזמין ואשר יהיה מוסמך לקבל כל החלטה מטעם הקבלן במהלך ביצוע העבודות (להלן: "נציג הקבלן"). הקבלן רשאי לשנות את זהות הנציג כאמור, בכל עת, על פי שיקול דעתו הבלעדי, ולהודיע על כך למזמין ובכפוף למתן הודעה בכתב למזמין 7 ימים טרם למועד השינוי.
	13. הקבלן מאשר שהגיעו לידיו כל הנתונים, ההסברים והידע הדרושים לו לצורך ביצוע העבודה נשוא הסכם זה.
	14. רשימת צוות הקבלן ואנשי המקצוע החיצונים המופיעים בנספח 2א3 יחייבו את הקבלן וכל שינוי ברשימה יהיה כפוף לאישור המזמין מראש.
	15. הקבלן נדרש להקפיד הקפדה מוחלטת על נהלי הבטיחות והזהירות בעבודה, להישמע להנחיות המזמין בנושא זה, לדווח ולפעול בכל דרך אפשרית למניעת תאונות מכל סוג שהוא, לו ו/או לעובדיו ו/או מי מטעמו ו/או לעובדי המזמין ו/או מי מטעמו.
	16. הקבלן יבצע את תפקידיו בנאמנות ויפעל על פי נהלי והנחיות המזמין ובהתאם לסדרי הבטיחות. אם יפר הוראה מתוך הסכם זה יישא הקבלן באחריות לכל נזק שייגרם למזמין כתוצאה מפעולה זדונית או רשלנית.
	17. הקבלן יעמוד בכל הוראה בדבר נגישות, כמפורט בנספח 1ו', אין בנספח הנ"ל בכדי לפטור את החייב מהוראות כל דין ו/או תקן בקשר לחובת הנגישות, והקבלן יבטיח עמידה דווקנית בהוראות כל דין ותקן. הקבלן אחראי להקפיד על ביצוע נגישות הולמת ונוחה לאנשים עם מוגבלויות, לרבות התכנון הכרוך בכך, והכל על פי ובהתאם לכל דין ו/או תקן.
	18. הקבלן מתחייב לבצע כל תפקיד כאמור בתקנות, למעט אם נקבע במפורש אחרת.
	19. הקבלן מתחייב לבצע את כל עבודות התכנון במיומנות, מקצועיות וטיב מעולים, וזאת יחד עם כל המפרטים הנדרשים לצורך ביצוע העבודה בפרוייקט שהם מטבעם בתחום עבודות קבלןות והנדסאות, כל זאת בהתאם לקווי היסוד וההנחיות שיקבל מהמזמין, לשביעות רצונו המלאה של המזמין ותוך קיום קשר מתמיד ותיאום מלא עם המזמין או מי שימונה ע"י המזמין לצורך כך מטעמו.
	20. הקבלן מתחייב לתקן ו/או לעדכן לפי הצורך ו/או לפי הוראות המזמין את עבודות התכנון.
	21. הקבלן מתחייב לייעץ למזמין ולהכין בעבורו הצעות עקרוניות למעצב הפנים של הפרוייקט ולערוך כל התאומים הנדרשים בינו, בין המזמין ובין היועצים השונים ובין מעצב הפנים שימונו ע"י המזמין.
	22. הקבלן מתחייב לתאם בין עבודת היועצים אשר יושכרו ישירות על ידי המזמין עם עבודת המתכנן על פי הסכם זה.
	23. הקבלן מתחייב לשתף פעולה עם המזמין ולפעול בעצמו לצורך הגשת החומר המתאים לכל רשות, כפי שיידרש, וזאת לצורך קבלת כספים, אישורים וכיוצא באלו, וכל אישור, רשיון או מסמך אחר כפי שיהיה בהם צורך מעת לעת עד לגמר בנית הבנין ובכלל זה קבלת תעודת גמר.
	24. הקבלן מתחייב להקפיד על ביצוע פיקוח עליון על ביצוע ההוצאה לפועל של התכניות וזאת על ידי ביקורים לפי הצורך באתר הבניה, בחירת חומרי הבנין ומתן אישור על התאמתם, הוראות למבצעים בשטח במסגרת פקוח עליון ופיקוח עליהם, מתן הסברים והדרכה שיידרשו ככל שהענין נוגע לתחומי עבודתו ולהתחייבויותיו בהסכם זה.
	25. הקבלן מתחייב לעמוד לרשות הפרוייקט לצורכי פיקוח עליון בהתאם לצורכי העבודה ובכל ענין שיידרש באתר הבנין ומתן פיקוח, וכל זאת בתוך זמן סביר.
	26. הקבלן מתחייב להופיע כבא כוחו הטכני של המזמין, וזאת בכל מקום לבקשתו ו/או ככל שהדבר על פי דין.
	27. הקבלן מתחייב כי השירותים יבוצעו ע"פ המפרט הבינמשרדי לעבודות בניה - "הספר הכחול". הוראות במפרט כאמור הנוגעות לתמורה - לא יחולו.
	28. הקבלן מתחייב לא לתכנן כל מבנה אחר ע"פ תוכניות זהות או כמעט זהות לתוכניות שיוכנו בעבור המזמין, ללא קבלת הסכמת המזמין על כך מראש בכתב.
	29. הקבלן מתחייב לא לקבל החלטות כלשהן הנוגעות להתחייבויות כספיות ואחריות מכל סוג, אלא בתאום מוקדם עם המזמין ובאישור המזמין בכתב.
	30. הקבלן מתחייב למסור למזמין מדי חודש בחודשו ו/או לפי דרישתו דו"ח על התקדמות ביצוע עבודות התכנון, ובכלל זה פירוט ההתקדמות בתכנון, באישורים ובביצוע הפרוייקט.
	31. הקבלן מתחייב לאפשר למזמין או למי שימונה לכך מטעמו לבקר במשרד הקבלן, לעיין ולבדוק את אופן ביצוע עבודת התכנון ולמסור כל הסבר שיידרש ע"י המזמין או מי מטעמו.
	32. הקבלן מתחייב למסור פרוט יתר או השלמות לעבודות התכנון בתוך הזמן שייקבע לכך ע"י המזמין או מי מטעמו, בכל עת שיידרש לכך.
	33. הקבלן מתחייב למסור עם סיום הפרוייקט למזמין סדרה אחת של תכניות מעודכנות, לרבות כל התכניות שהוכנו על ידי המתכנן והנוגעות לפרוייקט כפי שהוא נבנה.
	34. הקבלן מתחייב למסור למזמין סדרת תוכניות גם בכל מקרה של ניתוק הקשר בהסכם זה בין הצדדים.
	35. הקבלן יבצע את העבודות בהתאם ללוח הזמנים שייקבע ע"י המזמין בתאום עם המתכנן.
2. **שמירה, אחריות וביטוח-**
	1. הקבלן יהא האחראי הבלעדי כלפי המזמין לכל נזק ו/או אובדן ו/או קלקול אשר יגרמו לרכוש ו/או לציוד ו/או לגוף של המזמין ו/או לעובדיה ו/או לצד ג' כלשהו עקב מעשה או מחדל ו/או רשלנות של הקבלן ו/או עובדיו ו/או כל הבא מכוחו ו/או מטעמו, לרבות רשלנות בתכנון הפרוייקט, בתקופת ההסכם, תוך כדי ביצוע שירותים ו/או בקשר אליהם, לפי העניין.
	2. הקבלן יהא האחראי הבלעדי לכל אובדן ו/או נזק מכל סוג לגוף ו/או לרכשו שיגרמו לעובדיו ו/או לשלוחיו ו/או למי שפועל בשמו ו/או מטעמו תוך כדי ביצוע השירותים ו/או בקשר אליהם, לפי העניין, והוא מתחייב לפצותם ו/או לשפותם על פי דרישתם הראשונה.
	3. הקבלן יפצה ו/או ישפה את המזמין או את מדינת ישראל, בגין כל נזק או הוצאה שייגרמו למזמין עקב תביעה שתופנה אליו על ידי עובדי הקבלן ו/או צד ג' כלשהו בגין נזק כלשהו הנובע ממעשים ו/או ממחדלים ו/או מרשלנות של הקבלן ו/או של עובדיו.
	4. הקבלן ימנע כל נזק מהמזמין ויפצה אותו על כל תביעה, דרישה או הליך שיתעוררו כתוצאה מפגיעה בזכויות יוצרים ו/או קניין רוחני ו/או זכויות פטנטים, סמלי מסחר ו/או זכויות דומות של צד ג' כלשהו.
	5. המזמין יתקשר בחוזה ביטוח עם חברת ביטוח מוכרת בארץ לפיו יבטח המזמין בביטוח כולל את כל העבודות המבוצעות והכולל ביטוח חובות מעבידים במקום העבודה (להלן – פוליסת ביטוח גג). ויצרף את מדינת ישראל כמבוטחים ראשיים. אין בהוצאת פוליסת ביטוח זו בכדי לשחרר את הקבלן מהתחייבות כלשהי שנטל במסגרת חוזה זה.
	6. המזמין יגבה מאת הקבלן דמי השתתפות יחסיים לכיסוי הפרמיה הנדרשת לביטוח גג זה בהתאמה לשכר החוזה ולפרמיה הכוללת, באופן שמכל תשלום לקבלן ינוכה סכום של %0.6. בחתימתו על חוזה זה נותן הקבלן למזמין הוראה בלתי חוזרת לפעול על-פי האמור בסע' זה.
	7. מוסכם כי ביצוע ביטוח על-ידי המזמין אינו משחרר את הקבלן מעריכת אותם סוגי ביטוח נוספים ובסכומים נוספים אשר לדעתו אינם מכוסים כלל ו/או דיים בפוליסת הביטוח שהוצאה על-ידי המזמין. האחריות על הקבלן לבדוק את הכיסוי הביטוחי ואת נוהל הגשת התביעות תחת הפוליסה שהוציא המזמין ולא תישמע כל טענה בעניין.
	8. הקבלן יהיה אחראי על כל הציוד ו/או הכלים ו/או כול ציוד ותכולה של הקבלן ו/או עובדים מטעמו במהלך כל תקופת עבודתו בפרויקט עד למסירה הסופית, ויהא אחראי לפעול בהתאם להנחיות חברת הביטוח של הקבלן ובאופן שיעמוד גם בדרישות כל חברת ביטוח אחרת המעורבת בפרויקט אם יש כזו.
	9. הקבלן ימסור למזמין, והמזמין ימסור לקבלן, בד בבד עם חתימת הסכם זה, אישור על קיום ביטוחים. הביטוחים יהיו על חשבון הצד המבוטח. הצדדים מתחייבים למסור האחד למשנהו, לפחות 14 יום לפני תום תאריכו של האישור, אישור מחודש באותו הנוסח שיהא תקף למשך שנה נוספת לפחות, וכך חוזר חלילה.
	10. מובהר כי עצם קיום הביטוחים כאמור, אינו משחרר את הצדדים מאחריותם על פי סעיף כלשהו של הסכם זה.
	11. הקבלן מתחייב לבטח את עצמו ואת עובדיו וכל מי שבא מכוחו ו/או מטעמו בביטוח מקצועי מלא שיהיה לשביעות רצונו של המזמין בפני כל נזק או סיכון העלולים להגרם למזמין כתוצאה מביצוע לא נכון של עבודות התכנון על ידי הקבלן ו/או כתוצאה מעיכוב בהשלמת עבודות התכנון באשמת הקבלן לעומת לוח הזמנים שנקבע להשלמתן בהסכם זה לעיל. המזמין יירשם כנהנה נוסף ביחד עם הקבלן על פי הפוליסה. הקבלן יציג בפני המנהל את פוליסת הביטוח לפי דרישתו .
	12. סכום הביטוח האמור בסעיף 7.5 לעיל יהיה לא פחות מאשר \_\_\_\_\_\_ ₪ ולא פחות מסך \_\_\_\_\_\_\_ ₪ למקרה אחד. לא בצע הקבלן את הביטוח הנ"ל לשביעות רצונו של המזמין, יהיה המזמין רשאי לעשות הביטוח הנ"ל על חשבונו ולקזזו מן הסכומים המגיעים לקבלן לפי פרק 8 להלן.
3. **התמורה:**
	1. בתמורה לביצוע מלוא התחייבויות הקבלן על פי הסכם זה, ישלם המזמין לקבלן סכומים כמפורט בהסכם זה ונספחיו (להלן: "**התמורה**"). התמורה תשולם במועדים ובתנאים הקבועים בהסכם זה ובלוח התשלומים נספח 1ג'. כתנאי לביצוע כל תשלום, הקבלן ימציא למזמין לפחות 7 ימים טרם לביצוע התשלום חשבוניות מס על פי הסכם זה. התמורה המצוינת בהסכם זה אינה כוללת מע"מ.
	2. הקבלן ימציא למזמין, אישור בדבר ניהול ספרים כדין, ואישור על פטור מניכוי מס במקור או לחלופין על שיעור המס אותו יש לנכות במקור.
	3. הוסכם כי החוזה יחולק לשלושה שלבים שונים, סכום התמורה הכולל המופיע בהסכם זה נקבע במכרז והאישור הסופי עבור כל שלב יהיה לאחר קבלת אישור מפורש מאת המזמין להתקדמות בעבודה, ובכל מקרה, רק לאחר סיום שלב התכנון ואישורו לשביעות רצון המזמין.
4. **הסבת ההסכם :**
	1. מוסכם בזאת כי הקבלן אינו יכול להעביר ו/או להסב ו/או להימחות את זכויותיו ואת חובותיו כולן או חלקן בהסכם זה לצד ג' כלשהו, וזאת בנסיבות כלשהן, ללא הסכמה מפורשת בכתב ומראש של המזמין.
	2. העביר הקבלן את זכויותיו או חובותיו על פי הסכם זה או מקצתן או מסר את ביצוע עבודת התכנון לאחר, כולה או מקצתה, לאחר שקיבל את הסכמת הזמין לכך, לא יהא בכך כדי לפטור אותו מן ההתחייבויות המוטלות על הקבלן כבהסכם זה.
	3. המזמין רשאי להעביר ו/או להסב ו/או להימחות את זכויותיו ואת חובותיו בהסכם זה לצד שלישי כלשהו ללא הגבלה.
5. **מעמד הקבלן וקבלני משנה:**
	1. אין ולא יהיו בין המזמין לבין הקבלן ו/או מי מעובדי הקבלן ו/או מי מקבלני המשנה שיועסקו ע"י הקבלן, יחסי עובד מעביד.
	2. הקבלן מתחייב לשפות את המזמין בגין כל סכום שהוא, שיהיה על המזמין לשלם למי מהגורמים הנזכרים בסע' 10.1 לעיל אם תוגש כנגד המזמין תביעה בה ייפסק בניגוד לאמור בסע' 10.1 לעיל, וזאת בכפוף לכך שהמזמין יודיע לקבלן מיידית על כל תביעה שכזו ויאפשר לקבלן להתגונן בפני התביעה (על חשבון הקבלן) בשם המזמין.
6. **שמירת סודיות וקניין רוחני**
	1. הקבלן מתחייב לשמור בסוד ולא להעביר או למסור כל מידע וחומר אשר יגיע אליו בעת ו/או בקשר עם העבודות בפרויקט, ולא לגלות לצד ג' כלשהו כל מידע או חומר בקשר עם המזמין.
	2. הקבלן מתחייב שלא להשתמש במישרין או בעקיפין, במידע או במסמכים או בכל חומר אחר אשר הוכן על ידו בקשר לעבודות בפרויקט ו/או אשר נמסר לו על ידי המזמין ו/או כל גורם אחר לצורך הפרויקט, אלא על פי הוראות המזמין. הקבלן לא יעשה כל שימוש בחומר האמור אלא באישור בכתב ומראש של המזמין.
	3. האמור לעיל לא יחול על העברת מידע או מסמכים לרשויות התכנון, או לאדם או גוף הקשור בתכנון והקמת הפרויקט וזאת כנגד התחייבות לשמירת סודיות כלפי הקבלן והמזמין, או לכל רשות שלטונית לפי צו אשר יינתן כדין. החיוב על פי סעיף זה יחול גם על עובדי הקבלן ו/או כל מי שבא מטעמו ועובדיו וכל מי שיפעל מטעמם.
	4. הקבלן מאשר ומתחייב בזאת כי כל המידע, התוצרים, והחומר שנערכו ו/או ייערכו על ידי הקבלן בקשר עם הפרויקט, ובכלל זה תוכנית, מסמך, רעיון, יצירה, תמונה, צילום, ציור, שרטוט או כל דבר אחר מכל סוג שהוא שיוכן על ידי הקבלן – יהיו קניינו הפרטי והבלעדי של המזמין.
	5. הקבלן מתחייב להעביר למזמין בתום העבודה על הפרויקט דיסק קשיח ובו כל התכנים וחומרי המדיה שהוכנו על ידו עבור הפרויקט, כשהם 'פתוחים' ונגישים לביצוע שינויים מכל סוג שהוא.
	6. מוסכם בזאת כי בכפוף לקיום מלוא התחייבויות על פי הסכם זה, זכויות השימוש בכל חומרי התוכן והיצירה שנערכו על ידי הקבלן בקשר עם הפרויקט יועברו לידי המזמין. בכפוף לקיום מלוא התחייבויות המזמין בהתאם להסכם זה, המזמין יהיה רשאי לעשות בכל חומר כאמור כל שימוש שיימצא לנכון, לרבות פרסומו, או העברתו לאחר, בתמורה או ללא תמורה.
	7. הקבלן מצהיר ומאשר, כי לא תהיה לו כל טענה בכל עריכה ו/או שינוי של התכנים אשר ימסרו לידי המזמין, בהתאם לשיקול דעתו המקצועי.
	8. הקבלן מצהיר ומאשר כי הוא היוצר היחיד של המסמכים (בהשתתפות מועסקיו) אשר יידרשו לצורך מתן השירותים, וכי אם נטלו חלק ביצירת המסמכים גורמים אחרים (לרבות מועסקיו) הוא מתחייב בזאת לדאוג לכך שהם או בעלי זכויות היוצרים יעניקו למזמין זכויות שימוש מלאות בכל החומרים למעט זכויות יוצרים שנרכשו עבור שימוש בפרוייקט בלבד.
	9. הקבלן מצהיר כי הוא עושה שימוש בתוכנות חוקיות ויש בידיו את רישיונות התוכנה ו/או השימוש של כל תוכנה אשר שימשה אותו לצורך הפקה ו/או עיצוב של המסמכים.
	10. במידה של סיום ההתקשרות עם המזמין מוקדם מהצפוי, מכל סיבה שהיא, ישוקלל רכיב התוכן שבוצע עד אותה נקודה בדיון משותף בין הקבלן למזמין ובכפוף לתשלום הסכום שישלם המזמין לקבלן וכפי שסוכם ביניהם, יעביר הקבלן למזמין את כל הידע ותוצרי השירותים, וזאת גם במדיה מגנטית עד לשלב הרלבנטי וכמתואר בסע' 11.5 לעיל.
7. **ביטול החוזה**
	1. המזמין יהא רשאי להביא הסכם זה לידי סיום בהודעה מוקדמת של 30 ימים מראש , ולסלק את ידו של הקבלן, במקרים הבאים:
		1. אם הקבלן הפר את תנאי חוזה זה או מסמכיו.
		2. אם הקבלן הפר הסכם זה ולא תיקן את ההפרה מיד עם קבלת התראה ראשונה מהמזמין.
		3. אם הקבלן הפר הסכם זה, לאחר שכבר קיבל קודם לכן התראה על הפרה דומה.
		4. אם הקבלן או מי מבעלי השליטה שלו, הורשע כדין בפסק דין סופי בגין עבירה שיש עמה קלון.
		5. אם הקבלן הפסיק את מתן שירותיו למזמין לתקופה העולה על 7 ימים ללא קבלת הסכמת המזמין בכתב ומראש.
		6. אם הקבלן מעל באמון המזמין.
		7. אם הקבלן לא עמד בלוחות הזמנים.
		8. אם הקבלן נמצא לא מתאים ו/או כשיר למילוי תפקידו לפי שיקול דעתה הבלעדי של המזמין ו/או מדינת ישראל או נציגיה.
		9. אם נפתחו כנגד הקבלן הליכי פשיטת רגל ו/או פירוק ואלה לא הופסקו תוך 30 יום מיום תחילתם.
		10. כשהקבלן מסר את החוזה , כולו או מקצתו, לאחר, או מעסיק קבלן משנה בביצוע העבודות בלא שקיבל לכך הסכמת המזמין מראש ובכתב.
		11. כשהקבלן אינו מתקדם בקצב מקבלן בעבודתו, לדעת המזמין.
		12. כאשר הקבלן אינו עומד בדרישות האיכות.

* 1. ידוע לקבלן כי הפרוייקט ממומן על ידי תקציב מרשויות ממשלתיות ומוניציפליות שונות, וככל שיפסק התקציב ו/או תינתן דרישה להפסקת הפרוייקט ו/או לא תהיה התכנות כלכלית לפרוייקט יהיה רשאי המזמין לבטל את ההסכם ולשלם לקבלן עבור העבודה שבוצעה בפועל בלבד.
	2. במעמד חתימת הסכם זה, יעביר הקבלן למזמין, ערבות מתחדשת לכל תקופת הפרוייקט. עם המסירה הסופית, תומר ערבות זו לערבות בדק לתקופה של 12 חודשים ממועד המסירה הסופית (להלן: "תקופת הבדק"). הערבות תהיה בשיעור של7% מהסכום הכולל של התמורה, כפי שמסוכם בנספח 1ג. הערבות תושב לידי הקבלן על ידי המזמין בחלוף 3 חודשים מסיום הפרויקט. אי חידוש הערבות בתוך 14 ימים לפני סיומה, יגרור חילוטה המיידי על ידי המזמין.
1. **קיזוז – ניכוי - עכבון**
	1. הקבלן מסכים בזאת כי המזמין יהיה רשאי לקזז ו/או לגבות ו/או לעכב תחת ידיו כל סכום שמגיע ו/או שיגיע לו מאת הקבלן הן בגין חוזה זה והן בגין כל התקשרות אחרת או כל מקור אחר וכי כל החומרים שבמקום העבודה יהיו שייכים למזמין, בין אם ניתנו על ידו ובין אם לאו, והקבלן מתחייב להביא את מידע זה לידי קבלןי משנה, ללא קשר או תנאי לתחולת סעיף זה.
	2. לקבלן לא תהיה זכות עכבון בכל מקרה שהוא.
2. **יישוב מחלוקות**
	1. בכל מחלוקת בין הצדדים בכל ענין הקשור להסכם זה או הנובע ממנו יכריע בית המשפט המוסמך אשר מקום מושבו הוא בתל אביב.
3. **כללי:**
	1. מוסכם בזאת כי הזמנת עבודות התכנון מאת הקבלן אין בה כדי לחייב את המזמין להזמין מהקבלן עבודות תכנון נוספות, לרבות תכניות נוספות כלשהן, והזכות בידי המזמין להתקשר עם כל צד שלישי שימצא לנכון ללא צורך במתן הסבר לקבלן ו/או קבלת הסכמתו לכך.
	2. הצדדים קובעים את כתובותיהם לצורכי הסכם זה כאמור בראש ההסכם.
	3. כל הודעה שתשלח ע"י צד למשנהו בדואר רשום תחשב כאילו הגיעה למענה בהתאם לאמור באתר דואר ישראל. כל הודעה שתישלח במדיות אחרות (פקס, מייל, מסרון וכיוב'), תיחשב כנתקבלה עם קבלת אישור הנמען על כך.
	4. הצדדים מצהירים כי קראו הסכם זה בעיון, הבינו את תכנו וחתמו עליו מרצונם החופשי והטוב.

**ולראיה באו הצדדים על החתום במקום ובתאריך דלעיל:**

|  |  |  |
| --- | --- | --- |
| המזמין |  | הקבלן |

**נספח 1א' – פרוגרמה לפרויקט וקונספט עקרוני**

ישולב בהתאם להתקדמות הפרוייקט

**נספח 1ב' – לו"ז לביצוע העבודות ושלבי ביצוע**

יתוקן בהתאם להתקדמות הפרוייקט אישור

**נספח 1ג' – התמורה ולוח התשלומים**

יתוקן ויושלם בהתאם להתקדמות הפרויקט

1. תמורת הכנת, הגשת והוצאת תוכנית בנין עיר מפורטת ע"י הקבלן, ישלם המזמין לקבלן סך כאמור בהצעת הקבלן במסמכי המכרז, באופן נפרד ויחסי לכל תת פרוייקט, בהתאם לשוויו, בתוך הפרוייקט, בתשלומים הבאים:
	1. סך של 10 % (עשרה אחוזים) ישולם עם קבלת הנתונים, הנחיות והמדידות לצורך התכנון.
	2. סך של 13 % (שלושה עשר אחוזים) ישולם בתאום הראשוני (תכנון מוקדם) – תיאום התכניות הראשוניות של המתכננים, ריכוז והכנת אומדנים מוקדמים, הצגת התכנית בפני המזמין וקבלת אישור לתכנון סופי, כולל עם רשויות.
	3. סך של 15 % (חמישה עשר אחוזים) ישולם עם סיום התכנון הסופי – תכניות סופיות של המבנה\תשתיות כולל תכניות כלליות, חתכים וחזיתות וקבלת היתר (רישיון) לביצוע.
	4. סך של 8 % (שמונה אחוזים) ישולם עם השלמת תאום מערכות – תיאום כלל המערכות המתוכננות.
	5. סך של 3 % (שלושה אחוזים) ישולם עם השלמת אומדן עלות ביצוע.
	6. סך של 15 % (חמישה עשר אחוזים) ישולם עם השלמת תכנון מפורט – תכניות עבודה מפורטות כולל פרטים ומפרטים.
	7. סך של 6 % (שישה אחוזים) עם השלמת תאום ביצוע ושלביו.
	8. סך של 5 % (חמישה אחוזים) ישולם עם השלמת כתב כמויות מפורט.
	9. סך של 5% (חמישה אחוזים) ישולם עם השלמת כלל האישורים הנדרשים ואישור סופי של מכרז הקבלנים לפרסום.
	10. סך של 15 % (חמישה עשר אחוזים) ישולם עבור הפיקוח העליון השותף על הביצוע.
	11. סך של 5 % לאחר קבלת העבודה.
2. היקפו של כל שלב המפורט לעיל, והמעבר משלב לשלב, יעשו רק לאחר קבלת אישור המזמין.
3. עם השלמת כל אחת מאבני הדרך, יגיש הקבלן למזמין חשבונית בגין סך התשלום אשר על המזמין לשלם לקבלן בגין אותה אבן דרך, וכתנאי לכל תשלום נוסף, בהתאם למפורט לעיל בנספח זה ובהתאם ליתר הוראות ההסכם.
4. כל התשלומים פרט למקדמה ישולמו בשוטף + 60 יום.
5. כל המחירים בנספח זה לא כוללים מע"מ, אשר יתווסף כחוק ביום התשלום.
6. התמורה כוללת העתקות שמש, הוצאות שכפול, הדפסות, מדידות, בדיקות מעבדה צילומים ומודלים, ובלבד שיתקבל אישור מוקדם של המזמין להוצאות הנ"ל בכתב.
7. כל שירות שלא נקבע במפורט בהגדרת עבודות התכנון בהסכם זה והוא מקובל במסגרת אותם שירותים, יראו אותו כחלק מהשירותים שהקבלן חייב לתת לפי הסכם זה.

**נספח 1ד' – צוות המקצועי של הקבלן ורשימת אנשי מקצוע חיצונים המעורבים בפרוייקט**

ישולב בהתאם לאישור תכנון מפורט

**נספח 1ה' – הוראות נגישות.**

צורף כקובץ נפרד – יתוקן בהתאם לאישור תכנון מפורט

**נספח 1ו' – מלוא מסמכי המכרז**